ISANDA LAUAS
Mu saatekülaline on töötanud ärielus ja just ärikonsultandina.
Tere tulemast Antti Äkräs! - Tänan! Rõõm on olla siin!
Me oleme teineteist tundnud juba pikka aega,
nii, et jutuainet oleks meil mitme saate jagu.
Aga selles saates püüame vaadata neist tähtsamad asjad üle.
Nagu teistegi puhul, küsin ka sinu käest,
millal sa kohtasid Jeesust?
Sa tegutsesid äri alal. Kuidas see juhtus?
See juhtus 13 aastat, 2 kuud ja 28 päeva tagasi.
Jumal tegi sel hetkel ime.
Mul oli sel hetkel väga huvitav töö ja mul läks seal väga hästi.
Olin ühe Soome suurfirma välismaa äri juhi ülesannetes.
Meil oli palju projekte ümber maailma ja meid saatis edu.
Olime muuhulgas ka Norras, Hispaanias.
Kõik läks hästi.
Mul oli hea kodu.
Naist veel siis polnud. Hiljem räägin, miks.
Aga see tühjus... kõik see, mida maailm saab anda -
edu, raha, kogu ilu ja rõõm...
Siiski oli mul südames Jumala suurune tühi auk.
Siis otsustasingi, et nüüd aitab! Olin täitsa tupikus.
Olin kaotanud motivatsiooni.
Ma ei teadnud, miks ma siin maailmas olen
ja mispärast mind on loodud? Mis on mu ülesanne?
Nii ma kadusingi 2 nädalaks ära, et keegi ei teadnud, kus ma olen.
Mind lasti töölt lahti.
Tean, mu eest palvetati, kuigi ma polnud usklik.
Ja siis toimus võitlus hea ja kurja vahel ning hea võitis.
Kas su elus oli ka varem aegu, kus Jumal kutsus,
aga sa ei võtnud vastu?
Mäletan väga hästi kõiki oma pühapäevakoole sellest ajast,
aga maailm tõmbas mind endaga kaasa.
Mul läks koolis hästi.
Olin siiski mõistuse inimene.
Olin nagu "vaktsineeritud" ristiusu vastu.
See ei tundunud olevat huvitav. Ma tahtsin rohkem maailmast rohkem.
Õppisin inseneriks, arvutitehnikat ja kõike muud sellist.
Mu eluteel oli kindlasti kutseid, aga Jumal pidi mind murdma.
Ma tegutsesin omas jõus.
See oli nii kõva madin, et ma kuulsin isegi hääli.
Kuulsin öösel kurje hääli ja kogesin, kuidas kuri oli mu ligidal.
Aga siis olin saanud nii palju nõu, et hüüda Jeesust appi.
Lugesin kordamööda Piiblit ja muud kirjandust.
Tegin looduses olles süüa ja vahel kuritarvitasin ka alkoholi.
See oli selline 2-3 nädala pikkune võitlus.
Päris kõike ei mäletagi, mis sel ajal juhtus.
Su hinge pärast käis kõva madin.
Jah, ma tean seda.
Ütlesid, et räägid oma naisest hiljem. Kas nüüd on õige hetk rääkida?
Jah. Oli nii, et enne, kui usule tulin, olime 24 aastat koos elanud
ja me armastasime teineteist.
Aga meil oli selline suhtumine, et meil pole vajadust olla abielus.
Et võime teineteise suhtes olla head ilma selletagi.
Aga kui ma sain usklikuks, sai iseenesest selgeks,
et me abiellume.
Mitte seaduse ega muu pärast, vaid armastuse pärast.
Meie sõber kirjutas meist loo ajalehes "Helsingin Sanomat",
mille pealkiri oli "Peaaegu hõbepulmad".
Olime ju 24 aastat koos elanud
ja alles siis abiellusime.
Tänapäeval elabki väga suur hulk lihtsalt koos, mitte abielus.
Enne, kui Jeesus polnud su elu Isand, ei näinud sa selles midagi imelikku.
Täitsa õige.
Aga kui Jeesus sai mu elu Issandaks, sai selgeks,
et Jumala armastus, mis tuleb mu sisse,
see tugevneb, kui seda teiste inimestega jagad
ja seda mingil määral tagasigi saad.
See on Jumala ime, et armastus suureneb.
Armasta Jumalat üle kõige ja ligimesi nagu iseennast.
See tähendab seda, et pead esmalt armastama ennast,
et edasi anda armastust ja just Jumala armastust.
Siis see tuleb tagasi. See mitmekordistub.
Need 2 nädalat olid su elus kui suur pööre?
Täielik pööre.
Ma justkui tahtsin maha jätta oma endise elu,
aga ei teadnud, kuidas.
Aga kui Jeesus tuli mu südamesse, siis kõik muutus. Täiesti kõik.
Abielu oli muidugi üks asi.
Aga ma sain ka arusaama tegutseda maailmas
just nende andidega, mis mul siis olid.
Ma tegin head äri, andsin inimestele nõu.
Olin konsultant.
Mu misjonipõld oli seal, kus olid inimesed.
Pean just seal tegema teoks seda, mida Jumal tahab.
Mõistsin suht kiiresti,
et ma ei palu Jumalal õnnistada mu enda plaane,
vaid palun, et Jumal juhiks mind oma plaanidesse.
Paneks mind tegema neid asju, mida Tema tahab.
Siis hakkas juhtuma imelisi asju. Nii tööl, kui ka koos kristlastega.
Jumal viis mind Aafrikasse, Venemaale.
Ta viis mind igale poole.
Nii et olen nüüd nii Aafrikas kui ka Venemaal.
Kuna meil omi lapsi polnud, siis olid meil ristilapsed.
Nagu sa hästi tead,
mõeldakse nii Soomes kui ärimaailmas üldse,
et äri on äri ja Mooses on Mooses.
Neid asju omavahel ei segata.
Usk on eraasi. Sellest peaks vaikima.
Kuidas sa seda analüüsiksid?
Me müüme mitmeid kordi oma väärtusi ja põhimõtteid
mingi teise väärtuse, mingi tulemuse pärast.
Mingi arusaamatu põhjuse pärast.
Keegi ütleb midagi.
Me müüme iseendid nii,
et me ei kuule, mida me süda ütleb.
Samas me unustame teised inimesed.
Ma olen olnud kogu oma elu äris, olles õpetanud müüjaid, juhte jt.
Olen öelnud neile 2 asja: Olge ehtsad! Olge ausad!
Head äri ei saa teha olemata ehtne ja aus,
sest nende läbi lood sa usalduse.
Maailmas ei juhtu midagi head, kui ei saada omavahel kontakti.
See toimib nii nii Jumalaga kui ka teiste inimestega.
See toimub seal, kus inimesed pole veel kohanud Jeesust.
Inimesed igatsevad, et nendega kohtutaks,
et neid väärtustataks inimestena.
Nii juhid, kui töötegijad ja kõik.
On tobe mõelda, et mingi selline asi, mis on üsna sekundaarne -
nagu mingi tulemus või miski muu, on tööriist, et neid asju tehtaks.
Nii et inimene ei tee enam asju oma südametunnistuse järgi
ega kasuta ande, mis Jumal on ette näinud.
Kuna sa oled käinud ümber maailma nagu sa viitasid,
oled näinud ka Aasias islamimaailma.
Nagu ütlesid, lähtekohaks on tõde ja ausus.
Koraan aga lubab ja õpetab hoopis vastupidist üldarusaama,
et alati ei pea rääkima tõtt.
See on küll õige, aga ma olen avastanud paar asja.
Esiteks, sa võid kristlasena minna tegema äri
näiteks teiste uskkondade esindajatega.
Aasialased imestavad just seda, kui sul pole usku ja veendumusi.
Nad austavad inimesi, kellel on usk, väärtused ja veendumused.
Teiseks - see ei muuda inimest, kui Koraan midagi ütleb,
sest iga inimene tahab olla koheldud ja austatud armastuses.
Sel kombel sa saadki kontakti teise inimesega.
Täpselt samuti ei tee nad sinuga äri, kui nad ei usalda sind.
See langeb ära. Olgu su ümber milline süsteem tahes.
Su sees olev valgus saab aja jooksul head tegema.
Saab jah.
See Jeesuse valgus. - Just.
Sa oled poole oma elust teinud juhtimistööd ilma Jeesuseta
ja nüüd oled seda teinud Temaga koos ja Tema juhtimisel.
Sa oled toonud need juhtimis- põhimõtted ka kristlikule maastikule.
Sa oled näinud vaeva, lugenud, õpetanud ja uurinud asju.
Kuidas sa seda valdkonda avaksid?
Olen olnud õpetamas Metropoli Ametikõrgkoolis.
Seal oli kursus "Juhtimine ja vastastikuse mõju toimed".
Esimene asi, mida ma kõigile juhtimise kohta ütlen, on see,
et kas te olete mõelnud, mis asi see juhtimine on?
Juhtimine on mõjutamine.
See pole mingi teatud rühma juhtide eesõigus või eriline omadus.
Mäletan, kui ma sain usklikuks,
siis hakkasin käima ühel seminaril juhtimist õppimas.
Aastal 2008 leidsin ühe vana viisi, kui ma seal juhtimisest rääkisin.
Siin on asju, miks iga kristlane peaks olema juht oma ringkonnas.
See kandub ka sekulaarsesse maailma.
Juhtimine on mõjutamine.
Siin on küsimus ka motiivides.
Kas viime asju edasi heas või halvas suunas.
Juhtimine on mõjutamine.
Nagu Maxwell ütleb: see on mõjuvõim.
Ja meil on ka misjonikäsk.
Meil on armastuse kolmikkäsk,
mis tähendab turvatunnet, kui võtame Jeesuse vastu.
Jeesus andis meile käsu - minge kõike maailma, õpetage,
tehke kõik jüngriteks.
See on inimeste juhtimine Jeesuse juurde.
See on juhtimine. Me tahame mõjutada.
Me ei tee seda ise, seda teeb Püha Vaim.
Inimene saab usu Püha Vaimu mõju kaudu.
Kuna Jumalal on maa peal ebatäiuslikud inimesed,
siis meil on tähtis roll viia edasi Jumala Sõna
ja tuua inimestele Jumala armastust,
kes on valmis võtma vastu Püha Vaimu.
Küll aga on vaimulik kasvamine ja meie oma juhtimine
see kõige raskem juhtimise viis.
Inglise keeles on "disciple" ja "discipline" sarnased sõnad,
tähendades "jünger" ja "distsipliin".
See tähendab seda, et me üldiselt juhime iseendid,
et oleme väga head.
Ka juhtidena, ütlemaks, mis sulle on hea.
Üldiselt on inimestel kombeks teistele öelda,
mis neile on hea ja mida nad võiks teha.
Kui aga jutuks tuleb see, mida nad ise peaks tegema
ja kas nad teevad asju õigesti, on asi palju halvem.
Üldiselt me tegutseme meelte alal.
Enne kui meid juhitakse või juhime endid nii sügavale,
et me leiame keha ja hinge seest selle vaimu.
Ja me leiame, mis on meie õige identiteet.
Sest kui sul pole seda identiteeti, siis sa ei või teada,
milline on su juhtimise motivatsioon ja vajadus.
Kui sa leiad selle identiteedi - kui sa oled Jumala laps,
siis sa saad kontakti Jumala ja Tema armastusega.
Ja kui sa jääd selle sisse, hakkab toimuma imelisi asju.
See tuleb vaimu kaudu - mitte mõistuse ja hinge tasemel.
See tuleb koos ehtsa Jumala armastusega.
Juhtimise esimene ja viimane reegel on see -
sa ei saa juhtida, kui sul pole kontakti.
Suhted, ühendus Jumalaga ja teiste inimestega.
Samuti usklike inimestega ja ka maailmaga.
See on üks asi.
Me peame toetama jüngerlust ja teisi kristlasi.
Nagu Matt Prince ütleb: kui me õpime midagi,
siis see pole see, et me hoiame selle endale.
Me võtame selle vastu.
Me oleme lambad karjase selja taga,
aga kui midagi saame, jagame kohe edasi.
See toob saagi, kui Jumal on sellega kaasas.
Ja üleüldse, kui me tahame oma asju hästi hoida,
vajame me juhtimisoskusi ja seda,
et saame õigesti aru, mis on mu eesmärk ja motivatsioon.
Inglise keeles on sõna "management", mis tähendab asjade haldust.
Ja "leadership", mis on tähtis asi.
Jeesus ei andnud meile mingeid eelarveid ega ajakavasid.
Ta kohtus inimestega. Nii jüngritega, kui ka tavainimestega.
See on õige juhtimine.
Sa oled nende ees ja teed seda, mida su süda ütleb.
Milline eeskuju on Jeesus juhtimisele Piibli valguses?
See on tore, et sa seda küsisid.
2000.a kirjutas kolonel Greg Martin USA Mereväe Kolledžis lõputöö.
Ta pidi leidma parima juhtimismudeli ja ta leidis selle Piiblist.
Ta kirjutas pika loo teemal "Jeesus vs strateegiline liider".
Ta on parim juhtimismudel siin maailmas.
Hea näide on siin see, et kui ma õpetan juhtimisest,
siis ma tavaliselt küsin inimestelt,
mis on üldisem ja vanim juhtimismudel?
See on olukorra juhtimine. See on otsene Jeesuse juhtimismudel.
Seal lähtutakse inimeste innukusest ja sellest, et nad ei tea midagi.
Nad kahtlevad, langevad auku. Mõtlevad ei tea, mida.
Siin peab inimesi eri moel kontrollima ja toetama,
et inimesed tasapisi august välja järje peale saaks.
Kui nad aga lõpuks järjele saavad, pole enam vaja ka tuge ja kontrolli
ja inimesed võib vabaks lasta.
See on nagu delegeerimine - nagu Jeesus tegi jüngritega.
Jeesuse mudel on selline, et Ta on teinud otsekui ühe puu.
Üks tähtis asi on siin see,
et inimesed leiaksid oma eesmärgi ja kutsumuse.
Jeesus oli leidnud eesmärgi ja ühenduse Jumalalt endalt.
Ta arendas end kogu aeg - Ta palvetas ja kuulas Jumalat.
Sealt tuligi kõik see, mida Ta vajas - energia, teadmine, tarkus, imed.
Nagu puujuured, mis ammutavad kõike eluks vajalikku.
Just nii.
Isiklik näide on puutüvi.
Puutüvi on teeniv juhtimine.
Teeniv juhtimine on selline, et see on tänapäeval toimivam mudel,
kui see, et määratakse ja kästakse.
See on see puu tüvi.
Siis tulevad puuoksad: õpetaja, mentor.
Jeesus oli õpetaja ja mentor.
Ta oli maailma parim mentor. Ta õpetas nii, et inimesed said aru.
Inimesed hingavad seda.
Siin on viljad, seemned. Seemned võivad levida igale poole.
Seal on toitu.
Ennekõike sihib kogu see jutt sellele, et puud tuntakse tema viljadest.
Jeesus päästis kogu inimkonna. See oligi selle puu tähtsaim vili.
See sõjaväelane leidis selle juhtimise näitena.
Jeesus, kui üleloomulik juht.
Ta oli professionaal, kes läks uurima juhtimist
ja leidis sellise lahenduse.
Ta luges läbi vist 200 raamatut. Ta uuris neid.
Ta uuris ja leidis, et see asi on evangeeliumis.
Kui räägitakse nii tähtsast asjast, kui juhtimisest,
mida see maailm ju vajab, kuna muidu see ei püsi koos.
Seda uuritakse palju.
Siiski ei võeta parimat mudelit, vaid see heidetakse kõrvale.
Nagu Jumal heidetakse kõrvale. Teda pole.
On evolutsioon jne.
Oled sa nende asjade üle arutlenud?
Selle kohta on palju tõendusmaterjali ja muudki.
Isekas autoritaarne juhtimine ei toimi.
Kuigi on selge, et peaksime võtma tähelepanu alla
need inimesed, asjad, olukorrad ja olukorra juhtimise põhimõtted,
siis sel ikkagi pole mingit väärtust, kui ei lähtuta ettevõtmise ülesandest,
missioonist, nägemusest ja sellest, kuhu tahetakse jõuda.
Ennekõike nendest väärtustest, millele see juhtimine põhineb.
Kui sul tekkib mingi raske olukord, või otsuse tegemise aeg,
siis sa saad alati "jääda ankrusse" nendesse väärtustesse, öeldes,
et siit võib ju tulla kiiremaid tulemusi ja sealt rohkem raha,
aga see läheb meie väärtuste ja südametunnistuse vastu.
Pikas perspektiivis toob just selline usalduslik tegevus
kätte need viljakad tulemused.
Kui selle aluseks on palve, Jumala Sõna ja Vaimu juhtimine,
siis sel viisil pääsebki selleni, mis põhineb heal viljal.
Ma ei saa kõigile öelda, et nad nii teeksid,
sest paljud pole ju veel Jeesust leidnudki.
Küll aga ütlen ma usklikele inimestele ja juhtidele,
kes on langetamas mistahes otsuseid, sest see pole ainult juhtide asi,
vaid igaühel on iga päev mitu otsustamise hetke.
Alati peaks palvetama ja küsima,
mida Sina Jumal tahad? Milline on Sinu tahe?
Nimelt just taoline palve aitab.
Mul oli kord ühes nõuandmises suht raske olukord.
Ma palvetasin selles olukorras ja esiteks sa ise saad kergenduse.
Ja mitmel korral hakkab midagi imelist juhtuma.
Mingi kinnisus, agressiivsus ja vastuseis kaovad.
Inimesed otsivad selles olukorras ühist hüve ja head lahendust.
Sellel on siiski tõsine mõju.
See väärtuste maailm peaks tuginema Piiblil, Jumala Sõnal.
Jumal ei räägi meile iga kord spetsiifiliselt,
aga Jumal on meile kõigile andnud väärtusmaailma ja südametunnistuse,
kuidas peaks selles olukorras tegutsema.
Kuigi alati pole Piibli kirjakohad meeles ja ei peagi olema.
Jumal kasutab me südametunnistust ja me ande iseenda heaks.
Nii see kindlasti on ja nii ka Piibel õpetab,
aga kui vaadata maailmas ringi, siis me elame lõpuajas.
Võiks öelda, et me elame nagu Noa ajal.
Me elame sama moodi.
Oleme kõigi selliste asjadega otsekui suures kitsikuses.
Mu naine Sirpa ütles,
et peaksime uuesti lugema Ilmutuse raamatut.
Me elame lõpuajal.
Siinkohal tahan mainida sedagi,
et otsige välja David Wilkersoni nägemuste raamat.
See on trükitud 70-ndatel
ja räägib kõigest sellest, mis juhtuma hakkab.
Kõik need märgid on reaalsuseks saamas.
Kõik see, mis toimub Iisraelis ja Lähis-Idas.
Mis toimub Lääne parlamentides ja poliitilistes otsustes.
Peaksime palvetama oma kalli maa eest,
et oleksime Jumalale vastuvõetavad.
Ja seda alati.
Kui meid on pisike käputäis, kes on Jeesuse omad,
siis peaksime olema üks sõjarinne,
kuna meie ülesanne on tuua Kristuse valgus
siia pimedasse maailma.
Minu õnn usule tulles oli see,
et mul polnud evangeelset luteri tausta,
aga mul on sõpru nelipühilaste, luterlaste, anglikaanide, metodistide
ja ka teiste seas.
Kui põhiasjad on korras, siis olen sinuga ühte meelt.
Jeesus on jagamatu. - Just.
Aga nüüd annan sulle, Antti, võimaluse öelda vaatajatele,
mis Jumala Vaim sulle annab. Ole hea!
Ma olen ennegi siin stuudios lugenud.
See kujutab hästi seda inimese dilemmat.
Kui inimene pole veel Jeesust leidnud, ega tea oma väärtust.
Inimene tahab ja soovib.
Psalmid 23 räägib sellest,
et inimene võib olla õnnelik selle üle, mis tal on,
aga mitte selle üle, mis tal võiks olla.
Alati on asju, mida võiks olla.
Järgnev kujutab hästi seda, mida Jumal on minu elus teinud.
See pole selline, nagu mina tahan.
Palusin Loojalt tugevust jõudmaks oma eesmärgini -
olin nõrk õppija alandlikult sõna kuulama.
Palusin abi tegemaks suuremaid tegusid -
sain ebakindluse tegemaks paremaid tegusid.
Palusin Loojalt rikkust olemaks õnnelik -
sain vaesuse, et saaksin targaks.
Palusin kõike, et nautida elu, sain elu, et nautida kõike.
Ei saanud midagi, mida palusin, aga sain kõik, mida soovisin.
Meil pole vaja olla omast jõust targad.
Kui ma sain usklikuks, ilmus mulle Piiblist 3 korda
nii Õpetussõnadest, Jesaja raamatust kui Rooma kirjast mõte:
"Ära arva end olevat tark!"
Kui annad end Jumala kasutusse, on Tal su jaoks ilus ja hiilgav plaan.
Kui annad end kasutada, siis Ta kasutabki sind.
Sul pole vaja muretseda, sest su puhul kehtib väide:
Kui Jumal on meie poolt, kes saab olla meie vastu!
Kuigi on rasked ajad, pole meil Jumalaga häda midagi.
Siin ongi see võtmeküsimus, kas me ikka usume ja usaldame?
Kas me usaldame seda, et Jumala Sõna on tõde?
Me võime usaldada neid tõotusi, mida Piibel meile tõotab.
Siin ongi see, et usk tuleb kuuldust ja kuuldu Jumala Sõnast.
See ongi meie aluspõhi, mille peale võime toetuda.
Tahan öelda veel seda,
et kui räägitakse usust, lootusest, armastusest,
siis võtke armastus, sest see annab lootuse
ja Jumal annab usu.
Selle alla mahub kõik.
See ületab kõik, sest seal on jumalik vägi.
Aamen!
Aitäh, Antti, et tulid siia jagama
ja Jumal juhtigu su õpetust juhtimisest ka kristlikul põllul.
Tänan! Oli tore olla siin!
Kui soovid toetada Eesti TV7 tööd, helista 900 1777 (kõne hind 7 eur)
Või anneta ülekandega, leides me andmed kodulehelt
www.tv7.ee Täname!
Tõlge: Raul Jürimaa